Man vas oor poging tot moord, besit van AK-47Argieffoto (Foto: Erik Gregg van Ellicott City, MD, USA via Wikimedia Commons) ŉ Man sal vandeesweek in die Lenasia-landdroshof verskyn op aanklagte wat verband hou met onder andere die besit van ŉ AK-47 aanvalsgeweer. Kapt. Kay Makhubele, woordvoerder van die polisie, het gesê beamptes het Saterdag reageer op ŉ skietvoorval by die Lenasia-taxistaanplek. “ŉ Man het roekeloos skote afgevuur by die taxistaanplek,” het Makhubele gesê. Toe polisiebeamptes by die toneel opdaag, het die man begin weghardloop en beamptes het hom agternagesit. “Hulle het hom aangekeer en in hegtenis geneem.” Tydens die inhegtenisneming het polisiebeamptes beslag gelê op ŉ AK-47 aanvalsgeweer, ŉ 9 mm-pistool en ammunisie. “ŉ Ondersoek sal ook gedoen word om ŉ verband met ander ernstige en gewelddadige misdade te bepaal.”